
	Comisia pentru buget, finanţe şi bănci
	
	Bucureşti,       18.12.2006  
Nr. 22/687


Biroul Permanent

al

Camerei  Deputaţilor

Vă înaintăm, alăturat, raportul de reexaminare asupra propunerii legislative pentru modificarea Legii 94 din 08 septembrie 1992 privind organizarea şi funcţionarea Curţii de Conturi, cu care comisia noastră a fost sesizată în fond cu adresa Biroului Permanent nr.  PLx.791 din 09 noiembrie 2006.
	PREŞEDINTE,

Mihai Nicolae Tănăsescu

RAPORT DE REEXAMINARE
asupra propunerii legislative pentru modificarea Legii 94 

din 08 septembrie 1992 privind organizarea şi funcţionarea Curţii de Conturi
Cu adresa nr. PL.x. 791 din 01 noiembrie 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea Legii 94 din 08 septembrie 1992 privind organizarea şi funcţionarea Curţii de Conturi.
La data de 27 noiembrie 2006, Comisia a înaintat Plenului Camerei Deputaţilor, raportul de respingere nr. 22/687/27.11.2006, adoptat cu majoritatea voturilor membrilor comisiei. 
În urma examinării prezentului act normativ Plenul Camerei Deputaţilor în data de 6 decembrie 2006 a hotărât retrimiterea la Comisie în vederea reexaminării.

La reexaminarea propunerii a participat, în conformitate cu prevederile art. 55 alin. 1 din Regulamentul Camerei Deputaţilor, domnul senator Marius Marinescu – Grupul Parlamentar P.D., în calitate de iniţiator.

Proiectul de Lege face parte din categoria legilor organice, potrivit art. 73 din Constituţia României, republicată.
În şedinţa din data de 13 decembrie 2006 membri Comisiei au reexaminat această propunere legislativă şi au hotărât, cu unanimitate de voturi, să-şi menţină punctul de vedere exprimat în raportul anterior (22/687 din 27.11.2006), în sensul respingerii  acestui act normativ.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


          Consilier:
          Bărdiţă Mariana       
1
1

